Mitjançant l'Ordre de 14 de juliol de 1998, es van crear els preus públics per a determinats serveis de l'ensenyament telemàtic a distància en la modalitat de batxillerat de ciències de la naturalesa i de la salut, prestats per l'Institut Català d'Ensenyament Secundari a Distància (DOGC núm. 2727, de 18.9.1998).
Mitjançant l'Ordre EDC/180/2005, de 25 d'abril, es va crear el preu públic per la compra de les guies d'aprenentatge i guia d'estudis, en l'ensenyament secundari obligatori i el batxillerat, prestats per l'Institut Català d'Ensenyament Secundari a Distància (DOGC núm. 4375, de 2.5.2005).
Mitjançant l'Ordre EDC/226/2006, de 3 de maig, es van crear diversos preus públics per a la matriculació en els ensenyaments de formació professional impartits en centres educatius del Departament d'Educació en la modalitat a distància (DOGC núm. 4632, de 12.5.2006).
Atesa la conveniència d'unificar l'objecte dels preus dels ensenyaments de batxillerat impartits en la modalitat a distància, referint-los a la matrícula, cal suprimir determinats preus referits a la connexió al campus virtual i a la compra de les guies, i crear els corresponents preus per a la matrícula.
Pel que fa al curs de preparació de la prova d'accés a distància i a la formació per a les proves d'accés a distància, cal crear-ne els preus corresponents.
Finalment, pel que fa als ensenyaments de formació professional a distància, cal actualitzar l'import dels preus existents.
Tots els preus que conté aquesta Ordre es refereixen a la modalitat a distància que presta l'Institut d'Educació Secundària Obert de Catalunya.
Per tant, d'acord amb els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General d'Ensenyaments Professionals, Artístics i Especialitzats,
1.1 Se suprimeix el preu públic pel servei de drets de connexió al campus virtual en l'ensenyament telemàtic a distància en la modalitat de batxillerat de ciències de la naturalesa i de la salut, prestat per l'Institut d'Educació Secundària Obert de Catalunya.
1.2 Se suprimeix el preu públic pel servei de manteniment de la connexió al campus virtual, que inclou el correu electrònic i l'accés a Internet, en l'ensenyament telemàtic a distància en la modalitat de batxillerat de ciències de la naturalesa i de la salut.
1.3 Se suprimeix el preu públic per la compra de les guies d'aprenentatge i guia d'estudis per als serveis de l'ensenyament telemàtic a distància en el batxillerat, prestats per l'Institut d'Educació Secundària Obert de Catalunya.
2.1 Es creen els següents preus públics per la matrícula en els ensenyaments de batxillerat a distància:
b) Preu públic per la matrícula en tres o més assignatures.
2.2 Es crea el preu públic per la matrícula en el curs de preparació de la prova d'accés a cicles formatius de grau superior a distància.
2.3 Es crea el preu públic per la matrícula en la formació per a les proves d'accés a distància.
3.1 Els imports dels preus públics que es creen són, per al curs 2008-2009, els següents:
Per la matrícula en una o dues assignatures del batxillerat a distància, 31,00 euros.
Per la matrícula en tres o més assignatures del batxillerat a distància, 56,00 euros.
Per la matrícula en el curs de preparació de la prova d'accés a cicles formatius de grau superior a distància, 56,00 euros.
Per la matrícula en la formació per a les proves d'accés a distància, 56,00 euros.
3.2 Els imports dels preus públics per la matriculació en els ensenyaments de formació professional impartits en centres educatius del Departament d'Educació en la modalitat a distància són, per al curs 2008-2009, els següents:
Matriculació i material didàctic en crèdits de fins a 150 hores: 31,00 euros per cada crèdit.
Matriculació i material didàctic en crèdits de 151 hores o més: 56,00 euros per cada crèdit.
Matriculació d'alumnat repetidor en crèdits de fins a 150 hores: 15,50 euros per cada crèdit.
Matriculació d'alumnat repetidor en crèdits de 151 hores o més: 28,00 euros per cada crèdit.
Aquests preus públics són exigibles abans de la prestació del servei.
A l'alumnat que utilitzi aquest servei li seran d'aplicació, prèvia justificació documental, les exempcions i bonificacions següents:
L'exempció del preu públic per als membres de famílies nombroses classificades en la categoria especial, i una bonificació del 50% per als de categoria general.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb aquesta Ordre s'ingressaran al compte corrent del centre educatiu i seran gestionats pel centre segons els procediments que preveu l'esmentada Llei 4/1988 i la normativa que la desplega.
Disposicions derogatòries.1 Es deroga l'Ordre de 14 de juliol de 1998, per la qual es creen els preus públics per a determinats serveis de l'ensenyament telemàtic a distància en la modalitat de batxillerat de ciències de la naturalesa i de la salut, prestats per l'Institut Català d'Ensenyament Secundari a Distància..2 Es deroga l'Ordre EDC/180/2005, de 25 d'abril, per la qual es crea el preu públic per la compra de les guies d'aprenentatge i guia d'estudis, i es prorroga per al curs 2005-2006 el preu públic pels serveis de l'ensenyament telemàtic a distància en l'ensenyament secundari obligatori i el batxillerat, prestats per l'Institut Català d'Ensenyament Secundari a Distància (ICESD).